Մյուս կողմից անգամ այժմ, ըստ բանախոսի, մեծ տեղեկատվական հոսքեր չկան։ «Խնդիրն այն է, որ իրադարձության մասին չեն ցանկանում խոսել ոչ իշխանության, ոչ էլ ընդդիմության կողմնակիցները։ Ըննդիմությունը հասկանում է, որ տեղի է ունեցել դատապարտելի իրադարձություն, սակայն չի ցանկանում այն դատապարտել հրապարակավ, քանի որ վախենում է հանրության արձագանքից», - ասաց նա։ Հարցին՝ թե ինչու հեռուստաընկերությունները չեն ներկայացնում հակառակ կողմի, օրինակ՝ նույն «Հիմանդիր խորհրդարանի» մամուլի խոսնակ, զինված խմբի անդամ Վարուժան Ավետիսյանի կարծիքը, նա պատասխանեց․«Լրագրողներս պետք է չեզոք լինենք, բայց երբ խոսքը սահմանադրական կարգի խախտմանը, տապալման կոչերին, սպանությանն է վերաբերում, ես անձամբ չեմ պատրաստվում հակասահմանադրական կոչով հանդես եկող մարդու կարծիքը հեռարձակել, դա աղերսներ չունի խոսքի ազատության հետ»։